paragraph_text: Crna knjiga (niz. Zwartboek, u međunarodnoj distribuciji pod engleskim nazivom Black Book) nizozemski je ratni film iz 2006. godine, redatelja Paula Verhoevena. Premijerno je prikazan 1. rujna 2006. na Filmskom festivalu u Veneciji, a u službenu je distribuciju pušten 14. rujna. Film u Hrvatskoj nije prikazan u kinima, već je doživio video izdanje.<ref>Domaća videopremijera godine, nacional.hr, 26. studenog 2007. Radnja filma odvija se za vrijeme Drugog svjetskog rata u okupiranoj Nizozemskoj i govori o mladoj Židovki koja, nakon što je čudesno preživjela pokolj vlastite obitelji od strane nacista, postaje špijunka za nizozemski pokret otpora.